Document ID: /roh_data/filtered/fineweb-2-filterrobots_roh.jsonl.gz/33762

Questas ordinaziuns protegian fin a 5 milliuns immigrants illegals da vegnir bandischads dal pajais. Cunter las ordinaziuns d’Obama fan 26 stadis republicans en il congress opposiziun; quai sut la batgetta da Texas.
Tant ils republicans sco er ils democrats èn da medem avis, numnadamain ch’i dovra ina refurma davart l’immigraziun. Els vegnan dentant betg perina, co questa refurma duai vesair ora. La refurma era stada ina part essenziala dal cumbat electoral d’Obama il 2008 e 2012.
Tenor stimaziuns vivan dapli che 11 milliuns immigrants senza lubientscha en ils Stadis Unids. Ils blers èn oriunds dal Mexico ni da stadis da l’America Centrala.
RR novitads 18:00